Αίτηση εξαγοράς δημόσιου διακατεχόμενου ακινήτου
Η αίτηση εξαγοράς και τα απαιτούμενα δικαιολογητικά υποβάλλονται από φυσικά ή νομικά πρόσωπα υποχρεωτικά ψηφιακά μέσω του Ο.Π.Σ. "Ψηφιακή Υπηρεσία Αιτήσεων Εξαγοράς Δημοσίων Διακατεχομένων Ακινήτων", μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ) . Η είσοδος των αιτούντων, εάν πρόκειται για φυσικά πρόσωπα γίνεται με την χρήση προσωπικών κωδικών - διαπιστευτηρίων της Γ.Γ.Π.Σ.Ψ.Δ. (taxisnet) και εάν πρόκειται για νομικά πρόσωπα με κωδικούς - διαπιστευτήρια της Γ.Γ.Π.Σ.Ψ.Δ. (taxisnet) του νομικού προσώπου. Η προθεσμία υποβολής αιτήσεων λήγει είτε στις 30 Σεπτεμβρίου 2025 είτε στις 31 Οκτωβρίου 2025, αναλόγως με την περιφερειακή ενότητα όπου βρίσκεται το δημόσιο ακίνητο (βλ. καρτέλα Προϋποθέσεις). Στην αίτηση εξαγοράς αναγράφονται το ονοματεπώνυμο, ο αριθμός τηλεφώνου, ο Αριθμός Φορολογικού Μητρώου (ΑΦΜ), η ταχυδρομική διεύθυνση και η διεύθυνση ηλεκτρονικού ταχυδρομείου (e-mail) του αιτούντος, καθώς και το προς εξαγορά δημόσιο ακίνητο. Εάν η αίτηση υποβάλλεται για λογαριασμό νομικού προσώπου συμπληρώνονται τα αντίστοιχα στοιχεία του νομίμου εκπροσώπου του. Η αίτηση εξαγοράς υπέχει, για όσα αναφέρονται σε αυτή, θέση υπεύθυνης δήλωσης. Για κάθε νέα αίτηση δημιουργείται ψηφιακός φάκελος στο πληροφοριακό σύστημα. Κατά τη διάρκεια συμπλήρωσης και επεξεργασίας της αίτησης υπάρχει η δυνατότητα προσωρινής αποθήκευσης. Όταν η αίτηση υποβληθεί οριστικά δεν μπορεί να τροποποιηθεί από τους αιτούντες, σχετική δυνατότητα προβλέπεται, μόνο κατόπιν αιτήματος, από τις αρμόδιες Υπηρεσίες και Όργανα. Η αίτηση μπορεί να διαγραφεί μόνον εάν δεν έχει υποβληθεί οριστικά. Μετά την οριστική υποβολή, παρέχεται μέσω του Ο.Π.Σ. η δυνατότητα παρακολούθησης της αίτησης εξαγοράς σε κάθε στάδιο, στο οποίο μπορεί να βρίσκεται μέχρι την έγκριση ή την απόρριψή της.
«*»Η δυνατότητα υποβολής αιτήσεων για τις περιφερειακές ενότητες Αιτωλοακαρνανίας, Αρκαδίας, Έβρου, Εύβοιας, Ηρακλείου, Ιωαννίνων, Καρδίτσας, Κέρκυρας, Λάρισας, Λασιθίου, Λέσβου, Μαγνησίας, Ξάνθης, Πιερίας, Ρεθύμνου, Σάμου, Τρικάλων, Φθιώτιδας, Χανίων, Χίου λήγει στις 30 Σεπτεμβρίου 2025. «*»Η δυνατότητα υποβολής αιτήσεων για όλες τις υπόλοιπες περιφερειακές ενότητες λήγει στις 31 Οκτωβρίου 2025.
Η δυνατότητα εξαγοράς αφορά αποκλειστικά δημόσια ακίνητα, δηλαδή κάθε καταγεγραμμένο ακίνητο που ανήκει στην ιδιωτική περιουσία του Δημοσίου, υπάγεται στην αρμοδιότητα του Υπουργείου Οικονομικών και το οποίο κείται εντός ή εκτός σχεδίου πόλεως ή οικισμού. Ως καταγεγραμμένα ακίνητα που ανήκουν στην ιδιωτική περιουσία του Δημοσίου νοούνται τόσο τα δημόσια κτήματα, όσο και τα ανταλλάξιμα κτήματα. Συνεπώς, η διαδικασία εξαγοράς δεν αφορά τα ακίνητα διαχείρισης άλλων υπουργείων, όπως, ακίνητα που ανήκουν στους ΟΤΑ α΄ και β΄ βαθμού, ακίνητα διαχείρισης του Υπουργείου Αγροτικής Ανάπτυξης και Τροφίμων, καθώς και του Υπουργείου Εθνικής Άμυνας, με εξαίρεση τα ακίνητα ιδιοκτησίας του Ταμείου Εθνικής Άμυνας (Τ.ΕΘ.Α.).
Δικαιούται να υποβάλει αίτηση εξαγοράς όποιος κατά την έναρξη ισχύος του παρόντος ασκεί επί δημοσίου ακινήτου, ο ίδιος ή οι δικαιοπάροχοί του, αδιαλείπτως κατοχή: α) επί τριάντα (30) τουλάχιστον έτη με τίτλο ή β) επί σαράντα (40) τουλάχιστον έτη χωρίς τίτλο, εφόσον ο αιτών χρησιμοποιεί το ακίνητο ως την κύρια κατοικία του ή ως βοηθητικό χώρο αυτής ή για να ασκεί τουριστική, βιοτεχνική, βιομηχανική, εμπορική ή αγροτική δραστηριότητα. Προϋπόθεση για την άσκηση του δικαιώματος είναι η δήλωση του ακινήτου στο έντυπο «Ε9» για τα πέντε (5) τουλάχιστον έτη που προηγούνται της αίτησης. Η άσκηση του δικαιώματος δεν αποκλείεται σε όσους έχουν μισθώσει ή σε όσους έχει παραχωρηθεί το ακίνητο από το Δημόσιο ή την ΕΤ.Α.Δ. Α.Ε. για χρονικό διάστημα μέχρι τρία (3) έτη πριν από την υποβολή της αίτησης. Στην περίπτωση αυτή, το ακίνητο πρέπει να έχει δηλωθεί στο έντυπο «Ε9» για τα πέντε (5) τουλάχιστον έτη που προηγούνται της αίτησης, κατά τα οποία δεν υπήρχε σύμβαση μίσθωσης ή παραχώρησης. Δεν πληρούται η προϋπόθεση για ακίνητο που εμφανίζεται σε έντυπο «Ε9» παρελθόντος έτους για πρώτη φορά ύστερα από τροποποιητική δήλωση που υποβλήθηκε μετά από την 1η Μαΐου 2024.
Εκτός από τα δικαιολογητικά που προβλέπονται στο ν.5024/2023, ο αιτών δύναται να υποβάλει κάθε άλλο πρόσφορο αποδεικτικό μέσο κατοχής του δημοσίου ακινήτου, αποκλειομένων των ενόρκων βεβαιώσεων.
Στην περίπτωση που περισσότεροι του ενός αιτούντες: α) Ασκούν κατοχή στο ίδιο δημόσιο ακίνητο κατά τμήματα, καθένας εξ αυτών δικαιούται να εξαγοράσει το τμήμα επί του οποίου ασκεί κατοχή σύμφωνα με τις περ. α’ και β’ της παρ. 3 του ν. 5024/2023. β) Ασκούν κατοχή κατ’ ιδανικά μερίδια στο ίδιο δημόσιο ακίνητο, καθένας εξ αυτών δικαιούται να εξαγοράσει το δημόσιο ακίνητο κατά το ιδανικό μερίδιό του. Εάν ένας (1) τουλάχιστον από τους περισσότερους ασκούντες κατοχή κατ’ ιδανικό μερίδιο δεν υποβάλει αίτηση εξαγοράς, είναι υποχρεωτική η εξαγορά του μεριδίου του αναλογικά κατ’ ιδανικά μερίδια από τους λοιπούς ασκούντες κατοχή. γ) Υποβάλλουν αίτηση εξαγοράς για το ίδιο δημόσιο ακίνητο ή τμήμα αυτού, δικαίωμα για την εξαγορά του δημοσίου ακινήτου ή τμήματος αυτού έχει ο αιτών που ασκεί κατοχή με τίτλο.
«*»Ο αιτών δικαιούται να εξαγοράσει: α) Επί δημοσίων ακινήτων, τα οποία βρίσκονται εντός σχεδίου πόλεως ή οικισμού, έκταση ίση κατ’ ανώτατο όριο με το ελάχιστο εμβαδό άρτιου και οικοδομήσιμου οικοπέδου, κατά κανόνα ή κατά παρέκκλιση, σύμφωνα με την πολεοδομική νομοθεσία που ισχύει κατά τον χρόνο υποβολής της αίτησης εξαγοράς. Κατ’ εξαίρεση, επιτρέπεται η εξαγορά μεγαλύτερης έκτασης, εφόσον σε αυτή υφίστανται, εν όλω ή εν μέρει, κτίσματα ή βοηθητικές εγκαταστάσεις αυτών, που αποτελούν ενιαίο λειτουργικό σύνολο. Eάν το τμήμα που απομένει μετά την εξαγορά του δημοσίου ακινήτου καθίσταται μη άρτιο και μη οικοδομήσιμο, είναι υποχρεωτική η εξαγορά αυτού από τον αιτούντα. β) Επί δημοσίων ακινήτων, τα οποία βρίσκονται εκτός σχεδίου πόλεως ή οικισμού, ενιαία έκταση δέκα (10) στρεμμάτων κατ’ ανώτατο όριο. Κατ’ εξαίρεση, μπορούν να εξαγορασθούν περισσότερα του ενός δημόσια ακίνητα εκτός σχεδίου πόλεως ή οικισμού από τον ίδιο αιτούντα, υπό την προϋπόθεση ότι το σύνολο των υπό εξαγορά δημοσίων ακινήτων δεν υπερβαίνει τα είκοσι (20) στρέμματα κατ’ ανώτατο όριο και κάθε προς εξαγορά δημόσιο ακίνητο δεν υπερβαίνει τα δέκα (10) στρέμματα. Είναι δυνατή η εξαγορά μεγαλύτερης έκτασης και μέχρι τριάντα (30) στρέμματα κατ’ ανώτατο όριο συνολικά, εφόσον είτε αυτή καλύπτεται από κτίσματα ή από αναγκαία έργα υποδομής ή εγκαταστάσεις παντός είδους νόμιμα λειτουργούσης επιχείρησης είτε έχει γίνει χρήση του συντελεστή δόμησης της έκτασης αυτής για την ανέγερση των κτισμάτων. Σε όλες τις ανωτέρω περιπτώσεις, εάν το εναπομείναν τμήμα μετά την εξαγορά του δημοσίου ακινήτου καθίσταται μη άρτιο και μη οικοδομήσιμο, είναι υποχρεωτική η εξαγορά αυτού από τον αιτούντα. Ειδικά στην περίπτωση δημοσίων ακινήτων, εντός των οποίων λειτουργούν βιομηχανικές ή βιοτεχνικές εγκαταστάσεις ή ασκείται αγροτική ή κτηνοτροφική δραστηριότητα, είναι δυνατή η εξαγορά έκτασης μεγαλύτερης των τριάντα (30) στρεμμάτων και μέχρι εκατό (100) στρέμματα κατ’ ανώτατο όριο συνολικά, εφόσον το δημόσιο ακίνητο ή τα δημόσια ακίνητα για τα οποία ασκείται το δικαίωμα εξαγοράς είναι αναγκαία για την εξυπηρέτηση των λειτουργικών σκοπών των βιομηχανικών ή βιοτεχνικών εγκαταστάσεων ή την άσκηση της αγροτικής ή κτηνοτροφικής δραστηριότητας. «*» Δεν είναι δυνατή η εξαγορά δημοσίου ακινήτου επί του οποίου έχουν ανεγερθεί αυθαίρετα κτίσματα, εκτός αν τηρηθεί η διαδικασία της παρ. 6 του άρθρου 11 του ν. 5024/2023. «*» Εάν εντός του προς εξαγορά δημοσίου ακινήτου βρίσκεται έκταση δασικού χαρακτήρα, εφόσον αυτή καταλαμβάνει κατ’ ανώτατο όριο είκοσι τοις εκατό (20%) του εμβαδού του, εξαγοράζεται ενιαία με το δημόσιο ακίνητο, με διατήρηση των όρων προστασίας της, που απορρέουν από τη φύση της και από την κείμενη νομοθεσία. Οι όροι προστασίας μνημονεύονται στο σύνολό τους υποχρεωτικά στην απόφαση εξαγοράς. «*» Εάν εντός του προς εξαγορά δημοσίου ακινήτου περιλαμβάνονται περιοχές, οι οποίες υπάγονται στο εθνικό σύστημα προστατευόμενων περιοχών, κατά το άρθρο 3 του ν. 3937/2011 (Α’ 60), εξακολουθούν να εφαρμόζονται μετά την εξαγορά αυτού οι περιορισμοί, οι οποίοι ορίζονται στη σχετική για τις περιοχές αυτές νομοθεσία και μνημονεύονται υποχρεωτικά στην απόφαση εξαγοράς. «*» Αν το προς εξαγορά δημόσιο ακίνητο βρίσκεται σε παραμεθόριο περιοχή, κατά τα άρθρα 24 έως και 32 του ν. 1892/1990 (Α’ 101), για την εξαγορά αυτού απαιτείται η τήρηση της διαδικασίας του άρθρου 26 του νόμου αυτού.
Εξαιρούνται της εξαγοράς ακίνητα ή τμήματα αυτών, τα οποία: «*» κατά την έναρξη ισχύος του παρόντος εμπίπτουν στο πεδίο εφαρμογής αποφάσεων που κηρύσσουν αναγκαστική απαλλοτρίωση ή επιβάλλουν ρυμοτομική απαλλοτρίωση, «*» εμπίπτουν στη δασική νομοθεσία, με την επιφύλαξη των παρ. 6 και 7 του άρθρου 4 του ν.5024/2023, «*» εμπίπτουν εντός οριοθετημένου υδατορέματος, κατά το άρθρο 3 του ν. 4258/2014 (Α’ 94) ή βρίσκονται εντός ζώνης πενήντα (50) μέτρων από τις όχθες αυτού, εάν δεν έχει γίνει οριοθέτηση του υδατορέματος, «*» κείνται εντός καθορισμένης ζώνης αιγιαλού παραλίας και εντός χερσαίας ζώνης λιμένα, «*» αποτελούν πράγματα εκτός συναλλαγής και ανεπίδεκτα χρησικτησίας και ανήκουν στην κυριότητα, διοίκηση και διαχείριση του Δημοσίου, κατά το άρθρο 7 του Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς (ν. 4858/2021, Α’ 220), σύμφωνα με βεβαίωση των αρμοδίων υπηρεσιών του Υπουργείου Πολιτισμού και Αθλητισμού, «*» είναι εκτός συναλλαγής, κατά το άρθρο 966 του Αστικού Κώδικα, ή «*» έχουν περιέλθει στην κυριότητα της Εταιρείας Ακινήτων Δημοσίου (ΕΤ.Α.Δ. Α.Ε.) και έχει ολοκληρωθεί η διαδικασία μεταγραφής ή καταχώρισης στα κατά τόπους αρμόδια υποθηκοφυλακεία και κτηματολογικά γραφεία κατά περίπτωση, δυνάμει των παρ. 4 και 8 του άρθρου 196 του ν. 4389/2016 (Α’ 94). Επισημαίνεται ότι εάν οι λόγοι εξαίρεσης από την εξαγορά αφορούν σε τμήμα μόνον του προς εξαγορά δημοσίου ακινήτου, δεν κωλύεται η εξαγορά του υπόλοιπου τμήματος του ιδίου δημοσίου ακινήτου. Στην περίπτωση αυτή, το τμήμα του δημοσίου ακινήτου, που εξαιρείται της εξαγοράς, δεν συνυπολογίζεται στο όριο αρτιότητας του ακινήτου.
Δεν είναι δυνατή η εξαγορά δημοσίου ακινήτου, ακόμα και αν πληρούνται οι προϋποθέσεις της παρ. 1 του άρθρου 4 του ν. 5024/2023, εφόσον συντρέχουν επιτακτικοί λόγοι δημόσιου συμφέροντος, αναγόμενοι σε ζητήματα: (α) εθνικής άμυνας, (β) δημόσιας ασφάλειας, (γ) δημόσιας υγείας, (δ) χωροταξικού ή πολεοδομικού σχεδιασμού, (ε) άλλης αιτιολογημένης κρατικής ανάγκης.
Η αίτηση εξαγοράς και τα απαιτούμενα δικαιολογητικά υποβάλλονται από φυσικά ή νομικά πρόσωπα υποχρεωτικά ψηφιακά μέσω του Ο.Π.Σ. "Ψηφιακή Υπηρεσία Αιτήσεων Εξαγοράς Δημοσίων Διακατεχομένων Ακινήτων", μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ) . Η είσοδος των αιτούντων, εάν πρόκειται για φυσικά πρόσωπα γίνεται με την χρήση προσωπικών κωδικών - διαπιστευτηρίων της Γ.Γ.Π.Σ.Ψ.Δ. (taxisnet) και εάν πρόκειται για νομικά πρόσωπα με κωδικούς - διαπιστευτήρια της Γ.Γ.Π.Σ.Ψ.Δ. (taxisnet) του νομικού προσώπου.
Η διαδικασία αφορά την υποβολή αίτησης εξαγοράς δημοσίου ακινήτου, από πρόσωπο που το κατέχει υπό συγκεκριμένες προϋποθέσεις, βάσει καθορισμένης διαδικασίας και υποβολής δικαιολογητικών. Για την έκδοση της απόφασης εξαγοράς καταβάλλεται τίμημα. Η διαδικασία εξαγοράς υλοποιείται ψηφιακά, μέσω της "Ψηφιακής Υπηρεσίας Αιτήσεων Εξαγοράς Δημοσίων Διακατεχομένων Ακινήτων". Απευθύνεται σε ιδιώτες, φυσικά ή νομικά πρόσωπα.
Αίτηση εξαγοράς κατεχομένου δημοσίου ακινήτου
Tίμημα εξαγοράς, το οποίο αντιστοιχεί σε ποσοστό εκατό τοις εκατό (100%) της αντικειμενικής αξίας του οικοπέδου ή γηπέδου, κατά περίπτωση, κατά την έναρξη ισχύος του ν.5024/2023. Όπου δεν ισχύει το σύστημα αντικειμενικού προσδιορισμού, το τίμημα εξαγοράς καθορίζεται σύμφωνα με το καθεστώς περί υπολογισμού βάσει συγκριτικών στοιχείων από την αρμόδια υπηρεσία της Φορολογικής Διοίκησης. Εάν στην περιοχή όπου βρίσκεται το προς εξαγορά δημόσιο ακίνητο δεν υφίστανται συγκριτικά στοιχεία, το τίμημα εξαγοράς υπολογίζεται βάσει της μεγαλύτερης αξίας ομοειδούς οικοπέδου ή γηπέδου, κατά περίπτωση, της πλησιέστερης περιοχής για την οποία ισχύει η ίδια πολεοδομική νομοθεσία. «*» Αν επί του οικοπέδου ή γηπέδου, κατά περίπτωση, υφίστανται κτίσματα ανεγερθέντα από τον αιτούντα ή τους δικαιοπαρόχους του, το ποσό του τιμήματος εξαγοράς της παρ. 1 προσαυξάνεται κατά ποσοστό είκοσι πέντε τοις εκατό (25%). Αν το κτίσμα έχει ανεγερθεί από το Δημόσιο ή τρίτο, το τίμημα εξαγοράς αντιστοιχεί σε ποσοστό εκατό τοις εκατό (100%) της αντικειμενικής αξίας του ακινήτου. «*» Επί του τιμήματος εξαγοράς εφαρμόζονται εκπτώσεις, βάσει οικονομικών και κοινωνικών κριτηρίων, σύμφωνα με το αρ. 7 του ν.5024/2023 «*» Το τίμημα εξαγοράς μπορεί να εξοφληθεί εφάπαξ ή τμηματικά. Σε περίπτωση εφάπαξ εξόφλησης, παρέχεται έκπτωση δέκα τοις εκατό (10%) επί του τιμήματος. Σε περίπτωση τμηματικής εξόφλησης, το τίμημα εξοφλείται κατ’ ανώτατο όριο σε εξήντα (60) ισόποσες άτοκες μηνιαίες δόσεις, και το ποσό κάθε δόσης δεν μπορεί να υπολείπεται των εκατό (100) ευρώ. «*» Το παράβολο τριακοσίων (300) ευρώ το οποίο καταβάλλεται για την υποβολή της αίτησης εξαγοράς συμψηφίζεται με το τίμημα εξαγοράς κατά τη διαδικασία εξόφλησης αυτού, ή επιστρέφεται, εφόσον η αίτηση εξαγοράς απορριφθεί λόγω διαπίστωσης κωλυμάτων του άρθρου 5 του ν.5024/2023. Σε περίπτωση απόρριψης της αίτησης εξαγοράς, ή θέσης της στο αρχείο, το παράβολο καταπίπτει υπέρ του Δημοσίου.
Τοπογραφικό Διάγραμμα με ενσωματωμένο απόσπασμα ορθοφωτοχάρτη και υπεύθυνη δήλωση μηχανικού
Γεωαναφερμένο αρχείο διανύσματος χωρικής αποτύπωσης του προς εξαγορά δημοσίου ακινήτου
Αποδεικτικό Υποβολής ηλεκτρονικού διαγράμματος (Κωδικός Ηλεκτρονικού Διαγράμματος ΚΗΔ)
Φύλλο υπολογισμού αντικειμενικής αξίας οικοπέδου, γηπέδου ή ακινήτου
Βεβαίωση όρων δόμησης της αρμόδιας υπηρεσίας δόμησης
Υπεύθυνη δήλωση από το gov.gr ή με βεβαίωση γνησίου υπογραφής ότι δεν συντρέχουν οι εξαιρέσεις της παρ. 2 του άρθρου 5 του ν. 5024/2023
Αποδεικτικό εξόφλησης του παραβόλου τριακοσίων (300) ευρώ μέσω του συστήματος e-paravolo της Γ.Γ.Π.Σ.Δ.Δ.
Υπεύθυνη δήλωση από το gov.gr ή με βεβαίωση γνησίου υπογραφής, στην οποία βεβαιώνεται η έκταση των προς εξαγορά δημόσιων ακινήτων, σύμφωνα με το εδ. γ’ της περ. β’ της παρ. 3, του άρθρου 4 του ν. 5024/2023.
Έγγραφο από το οποίο προκύπτει η χρήση του δημοσίου ακινήτου από τον αιτούντα
Απόσπασμα κτηματολογικού διαγράμματος του δημοσίου ακινήτου
Κτηματολογικό φύλλο του Κωδικού Αριθμού Εθνικού Κτηματολογίου (Κ.Α.Ε.Κ.) του δημοσίου ακινήτου
Στοιχεία για δημόσια ακίνητα που κείνται εντός των Περιφερειακών Ενοτήτων Ρόδου, Καλύμνου και Καρπάθου Ηρωικής Νήσου Κάσου της Περιφέρειας Νοτίου Αιγαίου, όπου ισχύει ο Κτηματολογικός Κανονισμός Δωδεκανήσου
Πράξη διοικητικού προσδιορισμού φόρου Ενιαίου Φόρου Ιδιοκτησίας Ακινήτων.
Στοιχεία που αφορούν εξαιρέσεις του άρθρου 5 του ν. 5024/2023.
Στοιχεία που αφορούν εκπτώσεις του άρθρου 7 και το τίμημα του άρθρου 8 του ν. 5024/2023, με την επισύναψη των σχετικών αποδεικτικών εγγράφων
Δικαστική απόφαση, από την οποία προκύπτει ότι ο αιτών έχει αναγνωρισθεί ως κύριος του δημοσίου ακινήτου.
Έγγραφο από το οποίο προκύπτει ότι ο αιτών έχει αναγραφεί ως κύριος του δημοσίου ακινήτου στις πρώτες κτηματολογικές εγγραφές
Αντίγραφο του ενδίκου μέσου κατά δικαστικής απόφασης αναφορικά με αναγνώριση της κυριότητας του προς εξαγορά δημοσίου ακινήτου
Έγγραφα που αποδεικνύουν τη συνδρομή των προϋποθέσεων της παρ. 5 του άρθρου 8 του ν. 5024/2023
Άλλο αποδεικτικό μέσο κατοχής του δημοσίου ακινήτου
Εξουσιοδότηση ή ηλεκτρονική εξουσιοδότηση
Στοιχεία της θέσης της προς εξαγορά έκτασης
Τοπογραφικό διάγραμμα του προς εξαγορά δημοσίου ακινήτου εξαρτημένο στο γεωδαιτικό σύστημα αναφοράς ΕΓΣΑ87 με συνημμένη δήλωση μηχανικού του ν. 651/1977 (Α’ 207) και του ν. 1337/1983 (Α’ 33) και απόσπασμα επ’ αυτού του ορθοφωτοχάρτη που απεικονίζει το υπό εξαγορά ακίνητο. Στο υπόμνημα του τοπογραφικού διαγράμματος περιλαμβάνεται βεβαίωση του συντάξαντα το διάγραμμα μηχανικού, η οποία αφορά το απεικονιζόμενο ακίνητο, σε σχέση με τη θέση, το σχήμα και την έκταση, που αυτό εμφανίζεται στις κτηματολογικές εγγραφές, εφόσον στην περιοχή, όπου αυτό κείται, λειτουργεί κτηματολογικό γραφείο.
Γεωαναφερμένο αρχείο διανύσματος χωρικής αποτύπωσης (τύπου shp, dxf ή dwg) του προς εξαγορά δημοσίου ακινήτου.
Στην περίπτωση που το ακίνητο της αίτησης εμφανίζεται στις κτηματολογικές εγγραφές, εφόσον στην περιοχή, όπου αυτό κείται, λειτουργεί κτηματολογικό γραφείο, η αίτηση εξαγοράς συνοδεύεται και από αποδεικτικό υποβολής ηλεκτρονικού διαγράμματος (Κωδικός Ηλεκτρονικού Διαγράμματος ΚΗΔ), μετά την ηλεκτρονική υποβολή του τοπογραφικού διαγράμματος κατά το άρθρο 40 του ν. 4409/2016 (Α’ 136) στον υποδοχέα του Φορέα Ελληνικό Κτηματολόγιο. Αν απαιτείται γεωμετρική μεταβολή των κτηματολογικών στοιχείων του ακινήτου, αυτή προηγείται της υποβολής της αίτησης εξαγοράς.
Φύλλο υπολογισμού αντικειμενικής αξίας οικοπέδου, γηπέδου ή ακινήτου, κατά περίπτωση, το οποίο δύναται να συντάσσεται από τον συμβολαιογράφο, σύμφωνα με τα στοιχεία που παρέχονται από τη Δ.Ο.Υ. .
Κατατίθεται οικοδομική άδεια, εφόσον υπάρχει. Επισυνάπτονται τα στοιχεία οικοδομικής άδειας, ήτοι: αριθμός οικοδομικής άδειας, ημερομηνία ανέγερσης υφιστάμενου κτίσματος.
Σύμφωνα με την παρ. 2 του άρθρου 5 του ν. 5024/2023 εξαιρείται της εξαγοράς ακίνητο ή τμήμα αυτού, το οποίο: (α) κατά την έναρξη ισχύος του νόμου 5024/2023 εμπίπτει στο πεδίο εφαρμογής αποφάσεων που κηρύσσουν αναγκαστική απαλλοτρίωση ή επιβάλλουν ρυμοτομική απαλλοτρίωση, (β) εμπίπτει στη δασική νομοθεσία, με την επιφύλαξη των παρ. 6 και 7 του άρθρου 4 του νόμου 5024/2023, (γ) εμπίπτει εντός οριοθετημένου υδατορέματος, κατά το άρθρο 3 του ν. 4258/2014 (Α’ 94) ή βρίσκεται εντός ζώνης πενήντα (50) μέτρων από τις όχθες αυτού, εάν δεν έχει γίνει οριοθέτηση του υδατορέματος, (δ) κείται εντός καθορισμένης ζώνης αιγιαλού παραλίας και εντός χερσαίας ζώνης λιμένα, (ε) αποτελεί πράγμα εκτός συναλλαγής και ανεπίδεκτο χρησικτησίας και ανήκει στην κυριότητα, διοίκηση και διαχείριση του Δημοσίου, κατά το άρθρο 7 του Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς (ν. 4858/2021, Α’ 220), σύμφωνα με βεβαίωση των αρμοδίων υπηρεσιών του Υπουργείου Πολιτισμού και Αθλητισμού, (στ) είναι εκτός συναλλαγής, κατά το άρθρο 966 του Αστικού Κώδικα, ή (ζ) έχει περιέλθει στην κυριότητα της Εταιρείας Ακινήτων Δημοσίου (ΕΤ.Α.Δ. Α.Ε.) και έχει ολοκληρωθεί η διαδικασία μεταγραφής ή καταχώρισης στα κατά τόπους αρμόδια υποθηκοφυλακεία και κτηματολογικά γραφεία κατά περίπτωση, δυνάμει των παρ. 4 και 8 του άρθρου 196 του ν. 4389/2016 (Α’ 94). Σημειώνεται ότι αν οι λόγοι εξαίρεσης από την εξαγορά της παρ. 2 αφορούν σε τμήμα μόνον του προς εξαγορά δημοσίου ακινήτου, δεν κωλύεται η εξαγορά του υπόλοιπου τμήματος του ιδίου δημοσίου ακινήτου.
e-paravolo με τον κωδικό του προς δέσμευση παραβόλου.
Τίτλοι από τους οποίους προκύπτει η κατοχή του ακινήτου επί τριάντα (30) τουλάχιστον έτη από τον ίδιο τον αιτούντα ή τους δικαιοπαρόχους του.
Πέραν των τίτλων ιδιοκτησίας, προσκομίζεται επιπλέον συνοδευτικό σημείωμα, στο οποίο αποτυπώνεται η κατοχή από τον αιτούντα και τους δικαιοπαρόχους του σύμφωνα με τους τίτλους αυτούς.
Υπεύθυνη δήλωση του άρθρου 8 του ν. 1599/1986 για την έκταση των προς εξαγορά δημοσίων ακινήτων, εάν η αίτηση αφορά εξαγορά μεγαλύτερης των δέκα (10) στρεμμάτων έκτασης και μέχρι τριάντα (30) στρέμματα κατ’ ανώτατο όριο συνολικά, εφόσον είτε αυτή καλύπτεται από κτίσματα ή από αναγκαία έργα υποδομής ή εγκαταστάσεις παντός είδους νόμιμα λειτουργούσης επιχείρησης είτε έχει γίνει χρήση του συντελεστή δόμησης της έκτασης αυτής για την ανέγερση των κτισμάτων.
Έγγραφο από το οποίο προκύπτει η χρήση του δημοσίου ακινήτου από τον αιτούντα, στην περίπτωση που ο ίδιος ή οι δικαιοπάροχοί του ασκούν αδιαλείπτως κατοχή του ακινήτου επί σαράντα (40) τουλάχιστον έτη (χωρίς τίτλο ιδιοκτησίας) και εφόσον ο αιτών χρησιμοποιεί το ακίνητο ως την κύρια κατοικία του ή ως βοηθητικό χώρο αυτής ή για να ασκεί τουριστική, βιοτεχνική, βιομηχανική, εμπορική ή αγροτική δραστηριότητα. Ειδικά, προκειμένου να αποδειχθεί ότι το ακίνητο συνιστά την κύρια κατοικία του αιτούντος, προσκομίζεται αντίγραφο του εντύπου Ε1 της δήλωσης φορολογίας εισοδήματος, το οποίο υποβλήθηκε το έτος που προηγήθηκε της έναρξης ισχύος του νόμου 5024/2023, καθώς και αντίγραφο του εντύπου Ε9, για το ίδιο έτος.
Το απόσπασμα κτηματολογικού διαγράμματος προσκομίζεται εφόσον στην περιοχή όπου κείται το δημόσιο ακίνητο στο οποίο αφορά η αίτηση εξαγοράς λειτουργεί κτηματολογικό γραφείο.
Το Κτηματολογικό Φύλλο ακινήτου προσκομίζεται εφόσον στην περιοχή όπου κείται το δημόσιο ακίνητο στο οποίο αφορά η αίτηση εξαγοράς λειτουργεί κτηματολογικό γραφείο.
Επί δημοσίων ακινήτων που κείνται εντός των Περιφερειακών Ενοτήτων Ρόδου, Καλύμνου και Καρπάθου Ηρωικής Νήσου Κάσου της Περιφέρειας Νοτίου Αιγαίου, όπου ισχύει ο Κτηματολογικός Κανονισμός Δωδεκανήσου, προσκομίζονται φωτοαντίγραφο του ατομικού κτηματολογικού σχεδιαγράμματος και το τοπογραφικό διάγραμμα κατά την περ. α’ με συσχετισμένο το ατομικό κτηματολογικό διάγραμμα της προς εκποίηση κτηματολογικής μερίδας ή τμήμα ευρύτερης κτηματολογικής μερίδας.
Πράξη διοικητικού προσδιορισμού φόρου Ενιαίου Φόρου Ιδιοκτησίας Ακινήτων των πέντε (5) τελευταίων ετών που προηγούνται της υποβολής αίτησης εξαγοράς.
Δήλωση του ακινήτου στο έντυπο «Ε9» για τα πέντε (5) τουλάχιστον έτη που προηγούνται της υποβολής της αίτησης εξαγοράς.
Στοιχεία που αφορούν εξαιρέσεις του άρθρου 5 του ν. 5024/2023, με επισύναψη των σχετικών αποδεικτικών εγγράφων.
Προκειμένου για την εφαρμογή τυχόν εκπτώσεων επί του τιμήματος εξαγοράς (σύμφωνα με την παρ. 2 του άρθρου 7 του ν.5024/2023), προσκομίζονται όσα πιστοποιητικά προβλέπονται από τη νομοθεσία και από τα οποία προκύπτει ότι ο αιτών εμπίπτει σε μία ή περισσότερες από τις εξής περιπτώσεις: (α) εάν ο αιτών είναι άτομο με αναπηρία και, συγκεκριμένα, με ποσοστό αναπηρίας ογδόντα τοις εκατό (80%) και άνω, καθώς και εάν είναι πρόσωπο που φιλοξενεί περισσότερο από ένα (1) έτος ή επιβαρύνεται φορολογικά από πρόσωπα με την ανωτέρω ιδιότητα, με ετήσιο ατομικό εισόδημα έως σαράντα χιλιάδες (40.000) ευρώ ή ετήσιο οικογενειακό εισόδημα έως εξήντα χιλιάδες (60.000) ευρώ. (β)εάν είναι άτομο με αναπηρία και, συγκεκριμένα, με ποσοστό αναπηρίας εξήντα επτά τοις εκατό (67%) και άνω, ή πρόσωπο που φιλοξενεί περισσότερο από ένα (1) έτος ή επιβαρύνεται φορολογικά από πρόσωπα με την ανωτέρω ιδιότητα, με ετήσιο ατομικό εισόδημα έως δεκαοκτώ χιλιάδες (18.000) ευρώ ή ετήσιο οικογενειακό εισόδημα έως είκοσι τέσσερις χιλιάδες (24.000) ευρώ. (γ)εάν είναι παλιννοστών ομογενής, ο οποίος έχει εγγραφεί στα μητρώα ή τα δημοτολόγια δήμου, ή εάν είναι είναι μόνιμος κάτοικος παραμεθορίων περιοχών,κατά την έννοια του ν. 1892/1990 (Α’ 101). (δ)εάν είναι πολύτεκνος: με ετήσιο ατομικό εισόδημα έως σαράντα χιλιάδες (40.000) ευρώ, ή με ετήσιο οικογενειακό εισόδημα έως ογδόντα χιλιάδες (80.000) ευρώ. (ε)εάν είναι τρίτεκνος: με ετήσιο ατομικό εισόδημα έως είκοσι πέντε χιλιάδες (25.000) ευρώ, ήμε ετήσιο οικογενειακό εισόδημα έως σαράντα χιλιάδες (40.000) ευρώ. Η παρούσα περίπτωση εφαρμόζεται και για τις μονογονεϊκές οικογένειες. (στ)εάν είναι μακροχρόνια άνεργος, σύμφωνα με την παρ. 1 της υποπαρ. ΙΙΙ της υποπαρ. ΙΑ.1 της παρ. ΙΑ του ν. 4093/2012 (Α’ 222). (ζ) εάν είναι δικαιούχος του Ελάχιστου Εγγυημένου Εισοδήματος, του άρθρου 235 του ν. 4389/2016 (Α’ 94). (η)εάν εντός του δημοσίου ακινήτου υφίσταται κτίσμα και το κτίσμα αυτό αποτελεί την κύρια κατοικία του αιτούντος.
Δικαστική απόφαση, από την οποία προκύπτει ότι ο αιτών έχει αναγνωρισθεί ως κύριος του δημοσίου ακινήτου δυνάμει απόφασης πρωτοβάθμιου δικαστηρίου ως κύριος του δημοσίου ακινήτου έναντι του Δημοσίου. Στην περίπτωση αυτή, το τίμημα εξαγοράς αντιστοιχεί σε ποσοστό πενήντα τοις εκατό (50%) της αντικειμενικής αξίας του ακινήτου και εφαρμόζονται επί αυτού οι εκπτώσεις του άρθρου 7 του ν.5024/2023.
Το δικαιολογητικό αφορά αιτούντα που ο ίδιος ή ο δικαιοπάροχός του έχει αναγραφεί ως κύριος του δημοσίου ακινήτου στις πρώτες κτηματολογικές εγγραφές και έχει ασκηθεί αγωγή από το Δημόσιο ή δεν έχει παρέλθει η προθεσμία άσκησης αγωγής, κατά την παρ. 2 του άρθρου 6 του ν. 2664/1998 (Α’ 275). Στην περίπτωση αυτή η αίτηση εξαγοράς υποβάλλεται χωρίς τις προϋποθέσεις της παρ. 1 του άρθρου 4 του ν. 5024/2023. Στην περίπτωση αυτή, το τίμημα εξαγοράς θα αντιστοιχεί σε ποσοστό πενήντα τοις εκατό (50%) της αντικειμενικής αξίας του ακινήτου και εφαρμόζονται επί αυτού οι εκπτώσεις του άρθρου 7 του ν. 5024/2023.
Προσκομίζεται στην περίπτωση που ο αιτών, μέχρι την 31η.12.2022, έχει ασκήσει ένδικο μέσο κατά δικαστικής απόφασης σε δίκη που αφορά στην αναγνώριση της κυριότητας του προς εξαγορά δημοσίου ακινήτου. Στην περίπτωση αυτή ο αιτών δικαιούται να υποβάλει αίτηση εξαγοράς, με τίμημα εξαγοράς που αντιστοιχεί σε ποσοστό εβδομήντα τοις εκατό (70%) της αντικειμενικής αξίας του ακινήτου.
Σε περίπτωση που ο αιτών κατέχει δημόσιο ακίνητο, το οποίο καλύπτει τις στεγαστικές ανάγκες του ιδίου ή του αρχικού δικαιοπαρόχου του κατά την έναρξη της κατοχής του ακινήτου, ως αποτέλεσμα μαζικής εγκατάστασης πληθυσμιακών ομάδων που έλαβαν χώρα πριν το έτος 1965, καθ’ υπόδειξη των δημόσιων αρχών, όπως αυτή προκύπτει από μεταγενέστερα έγγραφα δημόσιων αρχών, προσκομίζονται έγγραφα που αποδεικνύουν τη συνδρομή των προαναφερθέντων προϋποθέσεων. Σε αυτή την περίπτωση ο αιτών δικαιούται να υποβάλει αίτηση εξαγοράς, με τίμημα εξαγοράς που αντιστοιχεί σε ποσοστό είκοσι τοις εκατό (20%) της αντικειμενικής αξίας του ακινήτου.
Εκτός από τα προβλεπόμενα δικαιολογητικά, ο αιτών δύναται να υποβάλει κάθε άλλο πρόσφορο αποδεικτικό μέσο κατοχής του δημοσίου ακινήτου, αποκλειομένων των ενόρκων βεβαιώσεων. Στο Ο.Π.Σ. έχει προβλεφθεί πλαίσιο για τη συμπλήρωση από τους αιτούντες σχολίων σε ελεύθερο κείμενο.
Στο Ο.Π.Σ. υποστηρίζεται η δυνατότητα υποβολής της αίτησης εξαγοράς από εξουσιοδοτημένο πρόσωπο, το οποίο πρέπει να συμπληρώσει στο σύστημα τον Α.Φ.Μ. του και να επισυνάψει την ηλεκτρονική εξουσιοδότηση εκδοθείσα από την Ενιαία Ψηφιακή Πύλη της Δημόσιας Διοίκησης (gov.gr- ΕΨΠ) ή τη σκαναρισμένη έγχαρτη εξουσιοδότηση με βεβαίωση του γνησίου υπογραφής του από τις αρμόδιες υπηρεσίες, καθώς και η δυνατότητα ανάκλησης της δοθείσας εξουσιοδότησης. Σχετικές οδηγίες αναγράφονται στην παράγραφο Ε στο "Εγχειρίδιο χρήσης της Ψηφιακής Υπηρεσίας Αιτήσεων Εξαγοράς Δημοσίων Διακατεχομένων Ακινήτων" (βλ. καρτέλα Βασικές πληροφορίες).
Στοιχεία της θέσης της προς εξαγορά έκτασης, ήτοι: οι συντεταγμένες των κορυφών του πολυγώνου εξαγοράς ως αρχείο csv το οποίο επισυνάπτεται και χάρτης εστιασμένος στην παραπάνω έκταση.
Δελτίο ταυτότητας ή διαβατήριο. Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Ψηφιακή Υπηρεσία Αιτήσεων Εξαγοράς Δημοσίων Διακατεχομένων Ακινήτων
Η διαδικασία εξαγοράς υλοποιείται με τη συνδρομή των οικείων κτηματικών υπηρεσιών, του φορέα υποδοχής του Υπουργείου Εθνικής Οικονομίας και Οικονομικών (Διεύθυνση Δημόσιας Περιουσίας της Γενικής Διεύθυνσης Δημόσιας Περιουσίας και Κοινωφελών Περιουσιών) και της Επιτροπής Εξαγοράς (η οποία συγκροτείται με απόφαση του Υπουργού Εθνικής Οικονομίας και Οικονομικών).
Ρυθμίσεις για την εξαγορά κατεχομένων ακινήτων της ιδιωτικής περιουσίας του Δημοσίου, ακινήτων του Ταμείου Εθνικής Άμυνας, λοιπές διατάξεις για την ιδιωτική περιουσία του Δημοσίου και άλλες διατάξεις αρμοδιότητας Υπουργείου Οικονομικών.
Αξιοποίηση ακινήτων του Δημοσίου-Τροποποίηση ν. 5024/2023
Λειτουργία Ολοκληρωμένου Πληροφοριακού Συστήματος Αιτήσεων Εξαγοράς Δημοσίων Ακινήτων.
Διάθεση της διαδικτυακής υπηρεσίας «Αναζήτηση / Δέσμευση / Επιστροφή e-παραβόλου από Φορέα» στο πληροφοριακό σύστημα «Εξαγορά κατεχομένων ν. 5024/2023 - Δημόσια Περιουσία» του Υπουργείου Εθνικής Οικονομίας και Οικονομικών, μέσω του Κέντρου Διαλειτουργικότητας της Γενικής Γραμματείας Πληροφοριακών Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.)
Κατά της απόφασης απόρριψης της αίτησης εξαγοράς από το αρμόδιο όργανο του Υπουργείου Εθνικής Οικονομίας και Οικονομικών, ο αιτών δύναται να ασκεί προσφυγή ουσίας ενώπιον του Διοικητικού Πρωτοδικείου του τόπου όπου κείται το δημόσιο ακίνητο.
Η αίτηση εξαγοράς και τα απαραίτητα δικαιολογητικά υποβάλλονται από τον αιτούντα μέσω του Ο.Π.Σ. απευθείας στον Φορέα Υποδοχής (Διεύθυνση Δημόσιας Περιουσίας της Γενικής Διεύθυνσης Δημόσιας Περιουσίας και Κοινωφελών Περιουσιών). Για κάθε νέα αίτηση δημιουργείται ψηφιακός φάκελος.
Ο ψηφιακός φάκελος της αίτησης εξαγοράς υπόκειται σε τυπικό έλεγχο πληρότητας ως προς τα προβλεπόμενα από την παρ. 6 του άρθρου 9 του ν. 5024/2023 δικαιολογητικά, από αρμόδιο υπάλληλο του Φορέα Υποδοχής.
Εάν διαπιστωθούν τυπικές ελλείψεις ενός (1) ή περισσότερων από τα προβλεπόμενα από την παρ. 6 του άρθρου 9 του ν. 5024/2023, δικαιολογητικά, ο φορέας υποδοχής, εντός δέκα (10) ημερών από την ημερομηνία παραλαβής της αίτησης, επιστρέφει αυτόματα το φάκελο μέσω του Ο.Π.Σ. και ενημερώνει τον αιτούντα με μήνυμα ηλεκτρονικού ταχυδρομείου για τη συμπλήρωση των δικαιολογητικών.
Εάν η αίτηση εξαγοράς και τα προβλεπόμενα δικαιολογητικά είναι πλήρη, ο φορέας υποδοχής προωθεί αμελλητί μέσω του Ο.Π.Σ. τον ψηφιακό φάκελο της αίτησης στην αρμόδια κτηματική υπηρεσία.
Η αίτηση εξαγοράς και τα απαραίτητα δικαιολογητικά που τη συνοδεύουν παραλαμβάνονται μέσω του Ο.Π.Σ. από την αρμόδια Κτηματική Υπηρεσία.
Η αίτηση εξαγοράς και τα δικαιολογητικά που υποβλήθηκαν από τον αιτούντα υπόκεινται σε ουσιαστικό έλεγχο περιεχομένου από αρμόδιο υπάλληλο της οικείας Κτηματικής Υπηρεσίας, σύμφωνα με τα άρθρα 4, 5 και 9 του ν. 5024/2023. Ο έλεγχος διενεργείται μέσω του Ο.Π.Σ.
Η οικεία κτηματική υπηρεσία δύναται να ζητεί στοιχεία από τον αιτούντα, τα οποία παρέχονται εντός προθεσμίας τριάντα (30) ημερών.
Η οικεία κτηματική υπηρεσία δύναται να ζητεί στοιχεία από κάθε υπηρεσία του δημόσιου τομέα, όπως αυτός ορίζεται στην περ. α) της παρ. 1 του άρθρου 14 του ν. 4270/2014 (Α` 143), τα οποία παρέχονται εντός προθεσμίας τριάντα (30) ημερών.
Για κάθε αίτηση εξαγοράς η οικεία Κτηματική Υπηρεσία ζητεί τη συναίνεση της Εταιρείας Ακινήτων του Δημοσίου (ΕΤ.Α.Δ) Α.Ε..
Εάν η αίτηση εξαγοράς αφορά ακίνητο που ανήκει στην ιδιοκτησία του Ταμείου Εθνικής Άμυνας (Τ.ΕΘ.Α.), η αρμόδια Κτηματική Υπηρεσία, μέσω του Ο.Π.Σ. ζητεί τη σύμφωνη γνώμη του Ταμείου Εθνικής Άμυνας (Τ.ΕΘ.Α.), η οποία παρέχεται εντός προθεσμίας τριών (3) μηνών από την κοινοποίηση σε αυτό αιτήματος από την κτηματική υπηρεσία.
Ο Προϊστάμενος της οικείας Κτηματικής Υπηρεσίας, εντός προθεσμίας πέντε (5) μηνών από τον χρόνο διαβίβασης στην Κτηματική Υπηρεσία του πλήρους φακέλου της αίτησης εξαγοράς από τον φορέα υποδοχής, και αφού λάβει υπόψη του τις εισηγήσεις των αρμοδίων υπαλλήλων της Κτηματικής Υπηρεσίας, της ΕΤ.Α.Δ. Α.Ε. και του Τ.ΕΘ.Α. αποστέλλει στην Επιτροπή Εξαγοράς μέσω του Ο.Π.Σ., εισήγηση με συνοπτικό σημείωμα για την αποδοχή ή την απόρριψη της αίτησης εξαγοράς.
Η Επιτροπή Εξαγοράς, εντός τεσσάρων (4) μηνών από τη λήψη του φακέλου, προβαίνει μέσω του Ο.Π.Σ στον έλεγχο συνδρομής των προϋποθέσεων του ν.5024/2023 για την εξαγορά του δημοσίου ακινήτου της αίτησης.
Εάν διαπιστωθούν ελλείψεις, η Επιτροπή Εξαγοράς επιστρέφει το φάκελο στον αιτούντα αυτόματα από το Ο.Π.Σ., για να τον συμπληρώσει και να προβεί στην επανυποβολή του προς την Επιτροπή, προκειμένου να συνεχιστεί ο έλεγχος. Εάν ο αιτών δεν συμπληρώσει τα ελλείποντα δικαιολογητικά εντός της προθεσμίας τριάντα (30) ημερών, η αίτηση εξαγοράς αρχειοθετείται αυτόματα και ο αιτών ενημερώνεται σχετικά μέσω μηνύματος ηλεκτρονικού ταχυδρομείου.
Εντός τεσσάρων (4) μηνών από τη λήψη του φακέλου, η Επιτροπή, αφού ελέγξει ότι συντρέχουν οι προϋποθέσεις που ορίζονται στον ν. 5024/2023, για την εξαγορά του δημόσιου κτήματος, προτείνει αιτιολογημένα την έγκριση ή την απόρριψη της αίτησης στο αρμόδιο όργανο του Υπουργείου Εθνικής Οικονομίας και Οικονομικών. Η προθεσμία υποβολής της πρότασης της Επιτροπής δύναται να παραταθεί με απόφαση του Υπουργού Εθνικής Οικονομίας και Οικονομικών για χρονικό διάστημα που δεν υπερβαίνει τα δύο (2) έτη από την έκδοση της κοινής απόφασης 125935/2024 των Υπουργών Εθνικής Οικονομίας και Οικονομικών και Ψηφιακής Διακυβέρνησης.
Η πρόταση της Επιτροπής εξαγοράς και ο φάκελος της αίτησης παραλαμβάνεται μέσω του Ο.Π.Σ., από το αρμόδιο όργανο του Υπουργείου Εθνικής Οικονομίας και Οικονομικών.
Επί πρότασης της Επιτροπής για την απόρριψη της αίτησης εξαγοράς, το αρμόδιο όργανο του Υπουργείου Εθνικής Οικονομίας Οικονομικών εκδίδει, εντός πέντε (5) εργασίμων ημερών, σχετική απορριπτική απόφαση, η οποία κοινοποιείται αμελλητί στον αιτούντα. Η απορριπτική απόφαση ενσωματώνεται στον ψηφιακό φάκελο της αίτησης.
Αν η Επιτροπή προτείνει την αποδοχή της αίτησης εξαγοράς, το αρμόδιο όργανο του Υπουργείου Οικονομικών εκδίδει, εντός πέντε (5) εργασίμων ημερών, πιστοποιητικό αποδοχής, το οποίο κοινοποιείται αμελλητί στον αιτούντα. Το πιστοποιητικό αποδοχής ενσωματώνεται στον ψηφιακό φάκελο της αίτησης.
Για την έκδοση της απόφασης εξαγοράς καταβάλλεται τίμημα από τον αιτούντα.
Επί εκπρόθεσμης εξόφλησης του τιμήματος εξαγοράς είτε εφάπαξ, είτε τμηματικά, έως το ποσό που αντιστοιχεί σε τρεις (3) δόσεις, δεν εκδίδεται η απόφαση εξαγοράς και η υπόθεση τίθεται στο αρχείο.
Εντός ενός (1) μηνός από την κοινοποίηση του πιστοποιητικού αποδοχής στον αιτούντα, ο αιτών προβαίνει στην εξόφληση του τιμήματος εξαγοράς εφάπαξ και υποβάλλει το αποδεικτικό εξόφλησής του στην οικεία κτηματική υπηρεσία.
Εφόσον εξοφληθεί ολοσχερώς το τίμημα εξαγοράς σε δόσεις, ο αιτών, εντός ενός (1) μηνός από την εξόφληση της τελευταίας δόσης, υποβάλλει τα σχετικά αποδεικτικά εξόφλησης στην οικεία κτηματική υπηρεσία.
Η οικεία κτηματική υπηρεσία διαβιβάζει τον φάκελο της υπόθεσης στο αρμόδιο όργανο του Υπουργείου Εθνικής Οικονομίας και Οικονομικών εντός δεκαπέντε (15) εργασίμων ημερών από την υποβολή του αποδεικτικού εξόφλησης του τιμήματος εξαγοράς.
Το αρμόδιο όργανο του Υπουργείου Οικονομικών εκδίδει εντός δέκα (10) εργασίμων ημερών την απόφαση εξαγοράς. Η απόφαση εξαγοράς κοινοποιείται αμελλητί στον αιτούντα και μεταγράφεται ή καταχωρίζεται στο αρμόδιο κατά τόπον υποθηκοφυλακείο ή κτηματολογικό γραφείο με δαπάνη του αιτούντα, τηρουμένου του α.ν. 1521/1950 (Α’ 245), όπως κυρώθηκε με το άρθρο πρώτο του ν. 1587/1950 (Α’ 294), περί φόρου μεταβίβασης ακινήτων.
Όταν η αίτηση έχει υποβληθεί οριστικά δεν μπορεί να τροποποιηθεί από τους αιτούντες, σχετική δυνατότητα προβλέπεται μόνο κατόπιν αιτήματος από τις αρμόδιες Υπηρεσίες και Όργανα.
Ο αιτών λογίζεται ότι έχει ενημερωθεί από τον φορέα υποδοχής με την πάροδο ενός (1) μηνός από την αποστολή σε αυτόν από τον φορέα υποδοχής του ανωτέρω μηνύματος ηλεκτρονικής αλληλογραφίας. Ο αιτών υποβάλλει στον φορέα υποδοχής τα ελλείποντα δικαιολογητικά εντός ενενήντα (90) ημερών από την ενημέρωσή του. Εάν ο αιτών δεν συμπληρώσει τα ελλείποντα δικαιολογητικά εντός της προθεσμίας, η αίτηση εξαγοράς του αρχειοθετείται αυτόματα και ο αιτών ενημερώνεται σχετικά μέσω μηνύματος ηλεκτρονικού ταχυδρομείου.
Εάν διαπιστωθούν ουσιαστικές ελλείψεις στην αίτηση εξαγοράς και τα προβλεπόμενα από τον ν. 5024/2023, δικαιολογητικά, ο φάκελος επιστρέφεται στον αιτούντα αυτόματα από το Ο.Π.Σ., για να τον συμπληρώσει και να προβεί στην επανυποβολή του προς την Κτηματική Υπηρεσία, προκειμένου να συνεχιστεί ο έλεγχος. Εάν ο αιτών δεν συμπληρώσει τα ελλείποντα δικαιολογητικά εντός της προθεσμίας, η αίτηση εξαγοράς του αρχειοθετείται αυτόματα και ο αιτών ενημερώνεται σχετικά μέσω μηνύματος στη διεύθυνση του ηλεκτρονικού ταχυδρομείου.
Η οικεία κτηματική υπηρεσία ζητεί τη συναίνεση της Εταιρείας Ακινήτων του Δημοσίου (ΕΤ.Α.Δ.) Α.Ε., η οποία υποβάλλεται εντός προθεσμίας δύο (2) μηνών από την κοινοποίηση σε αυτή, μέσω γνωστοποίησης με συστημένη επιστολή από την κτηματική υπηρεσία. Η άπρακτη παρέλευση της προθεσμίας αυτής δεν κωλύει την αποστολή του φακέλου από την οικεία κτηματική υπηρεσία στην Επιτροπή Εξαγοράς.
Ο αρμόδιος υπάλληλος του Τ.ΕΘ.Α. μέσω του Ο.Π.Σ. υποβάλλει εντός της προθεσμίας της παρ. 4 του άρθρου 10 του ν. 5024/2023, τη συμφωνία ή τη διαφωνία του φορέα του αναφορικά με την αποδοχή ή την απόρριψη της αίτησης εξαγοράς.
Η ανωτέρω προθεσμία δύναται να τροποποιηθεί, σύμφωνα με τα οριζόμενα το αρ.10 του ν. 5024/2024.
Η Επιτροπή δεν κωλύεται να ζητεί πρόσθετα στοιχεία από τον αιτούντα και από κάθε υπηρεσία του δημόσιου τομέα, τα οποία παρέχονται εντός προθεσμίας τριάντα (30) ημερών.
Σε περίπτωση πρότασης για την αποδοχή της αίτησης εξαγοράς, η Επιτροπή: α) Καθορίζει το εμβαδόν και τα όρια του προς εξαγορά δημοσίου ακινήτου, β) Καθορίζει το τμήμα του δημοσίου ακινήτου που μπορεί να εξαγοραστεί, γ) Επιλέγει μεταξύ περισσοτέρων αιτήσεων εξαγοράς που αφορούν στο ίδιο δημόσιο ακίνητο ή τμήμα αυτού, δ) Καθορίζει το τίμημα εξαγοράς, σύμφωνα με τις προϋποθέσεις κατά περίπτωση, και προσδιορίζει το ποσό της εφάπαξ καταβολής και των δόσεων του τιμήματος εξαγοράς. Ειδικά στην περίπτωση καθορισμού τιμήματος εξαγοράς η Επιτροπή ζητεί συγκριτικά στοιχεία από την αρμόδια υπηρεσία της Φορολογικής Διοίκησης. ε) Προβαίνει στον καθορισμό των αδιάθετων και υποχρεωτικώς εξαγοραζόμενων μεριδίων και του αναλογούντος σε αυτά τιμήματος εξαγοράς, μετά το πέρας υποβολής των αιτήσεων εξαγοράς, κατόπιν σχετικής εισήγησης της αρμόδιας κτηματικής υπηρεσίας.
Κατά της απορριπτικής απόφασης ασκείται προσφυγή ουσίας ενώπιον του Διοικητικού Πρωτοδικείου του τόπου όπου κείται το δημόσιο ακίνητο.
Στο πιστοποιητικό αποδοχής περιλαμβάνονται: α) η περιγραφή του εξαγοραζόμενου δημοσίου ακινήτου, κατά το εμβαδόν και τα όρια, β) τα στοιχεία του αιτούντος, γ) το τίμημα εξαγοράς, όπως διαμορφώνεται, δ) οι όροι που προβλέπονται στο άρθρο 4, στην παρ. 5 του άρθρου 7 και στην παρ. 8 του ν. 5024/2023, καθώς και ε) το ποσό της εφάπαξ και τμηματικής καταβολής του τιμήματος εξαγοράς.
Το τίμημα εξαγοράς εξοφλείται είτε εφάπαξ, είτε τμηματικά, κατ’ ανώτατο όριο σε εξήντα (60) ισόποσες άτοκες μηνιαίες δόσεις. Το ποσό κάθε μηνιαίας δόσης δεν μπορεί να υπολείπεται των εκατό (100) ευρώ. Σε περίπτωση εφάπαξ εξόφλησης του τιμήματος εξαγοράς, παρέχεται έκπτωση δέκα τοις εκατό (10%) επί του τιμήματος εξαγοράς, όπως αυτό προκύπτει κατά τα άρθρα 6,7 και 8 του ν.5024/2023.
Καταβληθείσες δόσεις δεν επιστρέφονται, εφόσον δεν υπερβαίνουν το σαράντα τοις εκατό (40%) του τιμήματος εξαγοράς, μη βεβαιούμενης σε βάρος του αιτούντος αποζημίωσης αυθαίρετης χρήσης για το δημόσιο ακίνητο, για το χρονικό διάστημα, που αντιστοιχεί στο μη επιστρεφόμενο ποσό. Για τις υπόλοιπες βεβαιωμένες μη ληξιπρόθεσμες δόσεις εκδίδεται Ατομικό Φύλλο Έκπτωσης (Α.Φ.ΕΚ.) από την οικεία κτηματική υπηρεσία.
Σε περίπτωση εφάπαξ εξόφλησης του τιμήματος εξαγοράς, παρέχεται έκπτωση δέκα τοις εκατό (10%) επί του τιμήματος εξαγοράς.
Το τίμημα εξαγοράς εξοφλείται τμηματικά, κατ’ ανώτατο όριο σε εξήντα (60) ισόποσες άτοκες μηνιαίες δόσεις. Το ποσό κάθε μηνιαίας δόσης δεν μπορεί να υπολείπεται των εκατό (100) ευρώ.
Η απόφαση εξαγοράς δεν εκδίδεται, εάν: "*" δεν εξοφληθεί το τίμημα εξαγοράς. Σε περίπτωση τμηματικής εξόφλησης του τιμήματος εξαγοράς, η απόφαση εξαγοράς εκδίδεται, εφόσον εξοφληθεί ολοσχερώς το τίμημα εξαγοράς σε δόσεις. «*» δεν εξοφληθεί το πρόστιμο υπαγωγής στον ν. 4495/2017, και «*» δεν προσκομιστούν στην οικεία κτηματική υπηρεσία η βεβαίωση περαίωσης της διαδικασίας υπαγωγής στον ν. 4495/2017 και το απαιτούμενο πιστοποιητικό ηλεκτρονικής ταυτότητας κτιρίου ή αυτοτελούς διηρημένης ιδιοκτησίας του άρθρου 53 του ν. 4495/2017. Στην περίπτωση που ο αιτών δεν διατηρήσει την κύρια κατοικία του ή την άσκηση της δραστηριότητας, όπως ορίζεται στις υποπερ. βα’, ββ’ και βγ’ της περ. β’ της παρ. 1 του άρθρου 4 του ν.5024/2023, αντίστοιχα, για διάστημα πέντε (5) τουλάχιστον ετών από την έκδοση απόφασης εξαγοράς, αυτή ανακαλείται αυτοδικαίως και εκδίδεται διαπιστωτική πράξη του αρμοδίου οργάνου του Υπουργείου Οικονομικών, μετά από πρόταση της οικείας κτηματικής υπηρεσίας, μη επιστρεφομένου του καταβληθέντος τιμήματος, με αναφορά αυτών των στοιχείων στην απόφαση εξαγοράς.
Παραλαβή αίτησης εξαγοράς από τον φορέα υποδοχής
Τυπικός έλεγχος πληρότητας φακέλου αίτησης εξαγοράς από τον φορέα υποδοχής
Επιστροφή της αίτησης εξαγοράς στον αιτούντα για τη συμπλήρωση δικαιολογητικών
Διαβίβαση της αίτησης εξαγοράς από τον φορέα υποδοχής στην αρμόδια Κτηματική Υπηρεσία
Παραλαβή αίτησης εξαγοράς από την αρμόδια Κτηματική Υπηρεσία
Έλεγχος ουσιαστικού περιεχομένου του φακέλου αίτησης εξαγοράς από την αρμόδια Κτηματική Υπηρεσία
Αίτημα για συμπληρωματικά στοιχεία στον αιτούντα
Αίτημα για συμπληρωματικά στοιχεία σε υπηρεσίες του δημοσίου τομέα
Αίτημα συναίνεσης της Εταιρείας Ακινήτων του Δημοσίου (ΕΤ.Α.Δ.) Α.Ε.
Αίτημα σύμφωνης γνώμης του Ταμείου Εθνικής Άμυνας (Τ.ΕΘ.Α.)
Διαβίβαση της αίτησης εξαγοράς στην Επιτροπή Εξαγοράς
'Ελεγχος συνδρομής των προϋποθέσεων για την εξαγορά του δημόσιου κτήματος από την Επιτροπή Εξαγοράς
Επιστροφή αίτησης στον αιτούντα για συμπλήρωση, σε περίπτωση ελλείψεων
Πρόταση της Επιτροπής για την αποδοχή ή την απόρριψη της αίτησης εξαγοράς
Παραλαβή της εισήγησης της Επιτροπής Εξαγοράς από το αρμόδιο όργανο του Υπουργείου Εθνικής Οικονομίας και Οικονομικών
Έκδοση απορριπτικής απόφασης από το αρμόδιο όργανο του Υπουργείου Εθνικής Οικονομίας και Οικονομικών
Έκδοση πιστοποιητικού αποδοχής από το αρμόδιο όργανο του Υπουργείου Εθνικής Οικονομίας και Οικονομικών
Διαδικασία εξόφλησης τιμήματος εξαγοράς δημοσίου ακινήτου
Περίπτωση εκπρόθεσμης εξόφλησης του τιμήματος εξαγοράς
Περίπτωση εφάπαξ εξόφλησης του τιμήματος εξαγοράς
Περίπτωση τμηματικής εξόφλησης του τιμήματος εξαγοράς
Διαβίβαση φακέλου της υπόθεσης από την αρμόδια Κτηματική Υπηρεσία στο αρμόδιο όργανο του Υπουργείου Εθνικής Οικονομίας και Οικονομικών
Συχνές ερωτήσεις και απαντήσεις για την υποβολή της αίτησης
Εγχειρίδιο χρήσης της Ψηφιακής Υπηρεσίας Αιτήσεων Εξαγοράς Δημοσίων Διακατεχομένων Ακινήτων
Ψηφιακή επικοινωνία για την ψηφιακή υπηρεσία Εξαγορά δημόσιου ακινήτου